आपे से बाहर हुईं पश्चिम बंगाल की CM ममता बनर्जी, कहा- 'नरेंद्र मोदी को लोकतंत्र का जोरदार तमाचा लगना चाहिये'  
PM मोदी पर पश्चिम बंगाल की सीएम ममता बनर्जी का हमला
कहा- मोदी को लोकतंत्र का जोरदार तमाचा लगना चाहिए
पहले भी कई मुद्दों पर बोल चुकीं हैं हमला
#WATCH West Bengal CM Mamata Banerjee in Purulia: Money doesn't matter to me.That is why when Narendra Modi came to Bengal and accused my party of being Tolabaaz (Toll collector), I wanted to give him a tight slap of democracy pic.twitter.com/JnE5xywWJI

उन्होंने पुरुलिया के रघुनाथपुर में आयोजित जनसभा में कहा, 'मैं राजनीति में अपना सिर नहीं झुकाऊंगी. जब मोदी ने आरोप लगाया कि तृणमूल कांग्रेस सिंडिकेट की पार्टी है..इसकी सरकार को सिंडिकेट चला रहे हैं. मुझे लगा उन्हें लोकतंत्र का एक करारा तमाचा (चुनाव में पराजय) लगना चाहिए. उन्होंने मोदी को ऐसा प्रधानमंत्री बताया जो, 'झूठ बोलने के लिए जाने जाते हैं.' ममता बनर्जी ने कहा कि चुनाव के समय पश्चिम बंगाल के अपने दौरे पर आए मोदी ने कहा कि उनकी सरकार ने दुर्गापूजा और अन्य हिंदू अनुष्ठानों को करने की अनुमति नहीं दी. उन्होंने पूछा, 'क्या आप इन आरोपों पर भरोसा करेंगे.'
उन्होंने लोगों को जय श्री राम नहीं बोलने दिए जाने के प्रधानमंत्री के इस दावे पर कहा, 'मैं नारे लगाने में उनका (भाजपा) साथ नहीं दूंगी. इसके बजाए मैं कहूंगी जय हिंद.' बांकुड़ा जिले के रानीबंध में आयोजित एक अन्य बैठक में उन्होंने भाजपा के देशभक्ति के दावे पर सवाल खड़ा करते हुए कहा, 'मैं नहीं जानती कि गांधीजी के हत्यारे कौन थे. लेकिन हम आरएसएस के आदमी नाथूराम गोडसे का नाम जानते हैं. जब आप देशभक्ति की बात करते हैं और देश की सेवा की बात करते हैं तो आप बता सकते हैं कि वह कौन था.'
ममता बनर्जी ने कहा, 'क्या आपने देश की आजादी की लड़ाई लड़ी? आपने (भाजपा) ने अंग्रेजों का समर्थन किया. क्या आपको इस पर शर्म नहीं आती? बांकुड़ा में ही बाराजोरा में उन्होंने कहा, 'वे (भाजपा) राष्ट्र के नेताओं के रूप में गांधीजी और नेताजी का सम्मान नहीं करते हैं...मोदी हमें देशभक्ति पर प्रवचन न दें.' उन्होंने आरोप लगाया कि भाजपा ने चुनावों में भगवान श्रीराम पर राजनीति करना शुरू कर दिया है. उन्होंने कहा कि भगवा दल को बीते पांच सालों में छोटा सा राम मंदिर बनाने का अवसर नहीं मिला.